Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Egiptus püüab veenda Hamasi nõustuma
Iisraeli ettepanekuga pantvangide vabastamiseks,
Iisraeli Kaitsevägi aga ootab korraldusi Rafah' suhtes.
Assad'i režiim süüdistab Iisraeli
rünnakus Süüria sõjaväe üldluure rajatisele Damaskusest edelas.
USA kaitseminister Lloyd Austin
hoiatab Iraani liigse enesekindluse eest,
osutades tema ilmsele suutmatusele rünnata Iisraeli.
Jeruusalemm ootab islamistliku Hamasi vastust ettepanekule,
mille järgi vabastataks piiratud arv pantvange,
kes on talunud 210 päeva jõhkras vangistuses,
vastutasuks tuhandete süüdimõistetud terroristide vabastamise eest,
(armee) osalisele lahkumise eest Gazast ca 40-päevase relvarahu ajaks
ja muude Iisraeli järeleandmiste eest.
Tuleb märkida, et alul lükkas Hamas kolmapäeval ettepaneku tagasi,
Jeruusalemm aga nõustus USA tugeva surve tõttu
pikendama kõnelusi, mida peaasjalikult veab Egiptus,
veenmaks Hamasi Iisraeli ettepanekut vastu võtma.
Peamine tüliõun on endiselt
Hamasi mure Iisraeli väljakuulutatud kavatsuse pärast
käivitada maitsi pealetung Gaza piirilinnale Rafah'le.
Ehkki USA ühes oma Euroopa liitlastega väljendab üha
oma jäika vastuseisu Iisraeli maarünnakule Rafah'sse,
nõuab Hamas Iisraeli kirjalikku lubadust
garanteerida sõja lõpetamine,
kui ta võtab vastu Iisraeli viimase ettepaneku.
Ent Iisrael on ägedalt vastu sõja lõpetamisele, korrates üha,
et Iisraeli Kaitsevägi saavutab oma sihid olenemata mistahes leppest.
Seda seisukohta väljendas otsesõnu
Iisraeli peaminister Benjamin Netanyahu,
kes teatas rahvusvahelisele üldsusele ja iseäranis Biden'i valitsusele,
et kui tegemist on Iisraeli riikliku julgeoleku muredega,
määrab Jeruusalemm ise oma poliitika.
Oleme ikka sügavalt tänulikud oma sõpradele üle ilma.
Ent ütlen ka me headele sõpradele:
me olemasolu puudutavais küsimustes teeme otsused ise,
vastutustunde ja hoolimise pärast.
Teeme kõik, et jätkuvalt kaitsta oma maad.
Tuleb rõhutada, et ehkki Iisraeli poliitiline juhtkond
on korduvalt rõhutanud, et ei lõpeta sõda
enne kõikide Jeruusalemma sõjasihtide saavutamist,
avaldasid informeeritud ametnikud, et Egiptus üritab veenda Hamasi,
et Iisraeli avalikust seisukohast hoolimata
lõpeb sõda pärast pantvangide vabastamise leppe elluviimist.
Peaminister Netanyahu elamu ees Jeruusalemmas
nõuavad kümned Hamasi pantvangide omaksed,
et Iisraeli valitsus ja välismaa huvirühmad teeksid enamat.
Tulime, et hüüda taas oma valitsusele, kogu maailmale,
hüüda, et isegi nüüd ei nõustu Hamas selle leppega.
Tahame, et kõik, kes meid kuulevad,
survestaksid nagu suudavad, et (lepe) sünniks, et me rahvas toodaks koju.
See pole veel läbi!
Mu tädi on endiselt Gazas, 133 inimest on endiselt Gazas!
Soovime, et see saaks läbi, ja jätkame võitlust,
kisendame ja karjume kõikjal, kus saame.
Meil on vaja lepet! (Kui) armee tungib Rafah'sse,
siis kaotame ilmselt seal palju pantvange.
Peame saama leppe enne Rafah't! Rafah tulgu pärast lepet!
Tuleb rõhutada,
et ehkki Hamasi nelja järelejäänud pataljoni kõrvaldamine Rafah's
murendaks kahtlemata islamistliku rühmituse võimekust
tõusta taas oluliseks tegijaks Gaza maakitsusel,
poleks see otsustav hoop.
Pigem tekitaks see sarnase arengu,
nagu tekitas USA-juhitud liit operatsioonis Inherent Resolve,
sürjutades Islamiriigi (Daesh'i) võimult kõikidelt aladelt Iraagis ja Süürias.
Sarnaselt USA-juhitud missioonile tagamaks,
et Islamiriigil ei õnnestu taastada võimu ühegi ala üle,
saaks Iisraeli Kaitsevägi tähtajatu voli suruda maha Hamas,
et see ei saaks enam kunagi sooritada 7. oktoobri-laadset rünnakut.
Jeruusalemm ei kõhkleks tekitamast taolist olukorda,
millega (küll) paratamatult kaasneks palju inimohvreid,
tõotas peaminister Netanyahu sel nädalal.
Võitlus Gaza sektoris jätkub.
Tunnen kaasa Ido Aviv'i ja Kalkidan Mahari peredele.
Nõudku Jumal nende eest aru!
Maksame ränka hinda sõjas terrorikoletistega.
Kohtusin täna langenute ja röövitute perede esindajatega.
Ütlesin neile: täidame sõjasihid!
Evakueerime elanikkonna, et tegelda üksnes terroristidega, nagu siiani.
Tungime Rafah'sse, sest meil pole teist valikut.
Hävitame sealsed Hamasi pataljonid,
täidame kõik sõjasihid, sh toome tagasi kõik pantvangid.
Iisraeli põhjarindel läkitas Iraani käsilane Hezbollah hommikul drooni
Iisraeli õhuruumi, mille püüdis edukalt Raudkupli õhukaitse.
Õnneks ei tulnud teateid vigastustest,
ent püüdurraketi rusud tekitasid veidi kahju druuside külas Julis.
Seepeale tulistas Hezbollah kümneid lendkehi Põhja-Galilea piirkonda,
mis kõik langesid elaniketa aladele, tekitamata vigastusi või kahju.
Vastuseks ründasid Iisraeli õhuväe hävitajad
mitmeid objekte Lõuna-Liibanonis,
sh Hezbollah'le kuuluvaid relvapeidikuid ja sõjalist taristut.
Damaskus süüdistas Iisraeli öösel kaheksa Süüria sõduri vigastamises
ja olulise ainelise kahju tekitamises rajatisele Damaskusest edelas,
mis kuulub Süüria üldluureametile,
ent mida alates 2014. a. on kasutanud Hezbollah ja muud Iraani käsilased.
Süüria süüdistuste peale vaatamata
ei kinnitanud ega kummutanud Iisraeli Kaitseväe esindus
TV7 päringule vastates oma väidetavat vastutust.
Tasub toonitada, et sel nädalal väljendas Iraagi asjur Damaskuses
Bagdad'i muret, et Iraan kasutab pahatahtlikult ära
Iraaki, Süüriat ja teisi oma sõjas Iisraeliga ja Läänega üldiselt.
Iraani-Iisraeli konflikti laienemine Süüria või Iraagi aladele
on soovimatu, ja meie riikidele on vastuvõetamatu
muutuda lahingute tallermaaks muude riikide konfliktis.
Ka ei luba Iraagi põhiseadus
kasutada Iraaki baasina rünnakuteks riikide vastu naabruses või regioonis
ja keelab rikkuda teiste riikide suveräänsust.
Ehkki Iraani kuritahtlikud teod riikides,
kus ta mõju on viimastel aastatel käsilaste kaudu kasvanud,
näivad tegevat kahju, väidab Teheran järjekindlalt,
et ta agressiivsed teod
on tasakaalustavaks jõuks regioonis ja ta naabritele märguandeks,
sh Pärsia/Araabia lahel.
Tunnetame Pärsia lahel rahu ja turvalisust.
Minust vasakul on Bushehr'i tuumajaam,
minu taga aga erinevad Revolutsioonikaardi laevad.
Iraani merevägi tahab väljendada Iraani rahvale ja Iraani naabritele
oma otsustavust tagada turvalisus Pärsia lahel.
Ajatolla režiim Teheranis püüdis küll uhkelt näidata,
et ta suurrünnak Iisraeli vastu 14. aprillil
on märk ta kasvavast jõust
ja võimekusest vastustada Läänt üldiselt ja Iisraeli eriliselt,
ent Iraani alalt Iisraeli pihta tulistatud 170 drooni ja 30 tiibraketti
püüti suhteliselt hõlpsasti,
ca 120 ballistilist raketti aga püüdis valdavalt kas Arrow 2 või 3 süsteem
või tabas neid kinnitatud teadete kohaselt lennu ajal parandamatu rike.
Seetõttu kutsus läinudnädalasel pressikonverentsil
USA kaitseminister Lloyd Austin
iraanlasi tõdema, et nende enesekindlusel pole ilmselt alust.
Ma pole kindel, mida iraanlased õpivad,
ent nad peaksid õppima,
et eelkõige ei tööta nende süsteemid nagu reklaamitud.
Nad kasutasid palju moona, tahtes tekitada Iisraelis olulist kahju,
aga miski ei toiminud.
See peaks panema nad mõtlema.
Ja nad peaksid kahtlema oma relvasüsteemide ja kavade tõhususes.
Ja olen kindel, et mõneti nad seda ehk praegu teevadki.
Kui mitte, siis peaksid.
Seega loodetavasti ei tekita see neis liigset enesekindlust,
nagu saaksid nad sellega hakkama omatahtsi,
sest Iisrael on küllap näidanud, et tal on suur võimekus end kaitsta.
Tänan vaatamast TV7 Iisraeli Uudiseid!
Palun paluge rahu Jeruusalemmale ja päästet Iisraelile!
Ja kui me eranditult annetuspõhised ja seega tasuta levitatavad saated
on teile õnnistuseks,
võiksite teha annetuse me võrgulehel www.tv7israelnews.com.
Olen Jonathan Hessen. Soovin õnnistud puhkepäevi!
Kui Jumal lubab, näeme jälle me järgmistes uudistes.
Seniks šalom Jeruusalemmast!
Tõlge: Sulev Kivastik